EkBass/fiwiki-20250220-pages-articles huggingface dataset:
Kollabo Brothers

Kollabo Brothers on suomalainen DJ- ja tuottajaduo, jonka muodostavat Kool Ski ja Staffro. Duon yhteistyö alkoi vuonna 2001, kun Staffro kysyi hiphopiin erikoistuneen Kool Kat Recordsin perustajalta Kool Skiltä kiinnostusta hänen Influence-tuottajalevynsä vinyylipainoksen tekemiseen. Kool Ski päätti julkaista levyn ja toi samalla esiin oman halunsa tehdä musiikkia, mikä johti nopeasti luovaan yhteistyöhön kaksikon välillä. Vuosina 2003-2004 Kool Ski ja Staffro julkaisivat kaksi yhteistä EP:tä sekä yhden singlen ennen kuin he nimesivät muodostamansa kokoonpanon Kollabo Brothersiksi. Yhteisen nimen alla 12” vinyyleinä julkaistiin singlet Words I Wrote, For My Peoples ja My Flows To Blow / Hip Hop Blues. Kaksikon yhteistyö kulminoitui vuonna 2006 pitkäsoittoon For My Peoples, joka on toistaiseksi Kollabo Brothersin ainoa albumi. Yhdysvalloista levyllä ovat mukana Craig G, Donald D, Tim Dog, Afu-Ra, Diamond D, Grandmaster Caz, Zion, Paris ja B.I.. Lisäksi albumilla ovat äänessä suomalaisartistit B.O.Dubb ja The Gambit. For My Peoples lisensoitiin suomalaiselle hiphop-levylle poikkeuksellisesti Japaniin, jossa sen julkaisi CD:nä Universal Musicin jakelussa ollut levy-yhtiö Handcuts Records. Levyn japanilaisessa painoksessa on erilainen kansitaide sekä lisäraitoina kolme remixiä. ==Diskografia== ===Pitkäsoitot=== * For My Peoples (2006) ===EP:t=== *Peruslaatuu EP (2003) *Kool Kat Kollabo EP (2003) ===Singlet=== *Poisonous (2004) *Words I Wrote (2004) *For My Peoples (2005) *My Flows To Blow / Hip Hop Blues (2006) ===Musiikkivideot=== *My Flows To Blow (2007) Luokka:Suomalaiset hip hop -yhtyeet Luokka:Suomalaiset duot
Paimela (Hollola)

Paimela on Vesikansaan kuuluva Hollolan kylä sen pohjoisosassa Asikkalan ja Lahden välissä Vesijärven itäpuolella. Vesikansaan kuuluvat lisäksi Kalliolan, Kukkilan, Paimelan, Heinlammin, Noitalan, Sarvan ja Vaanian kylät. Lahden kaupunki ja Vesijärvi katkaisevat Vesikansan maayhteyden muuhun kuntaan. Kukkila ja Kalliola muodostavat yhdessä tilastokeskuksen tilastoalueen samoin kuin Paimela yksistään. Vesikansa on Maakansaa selvästi pienempi sekä väkiluvultaan että pinta-alaltaan. Vesikansa on paikoin melko harvaankin asuttua maase ==Kasvualue== Hollolan kunnan voimakkain kasvualue on Kukkilan väestötilastoalue. Myös Paimelassa on kasvua. Vuosi Hollola Kukkila-Kalliola Paimela Yhteensä 2006 21 297 Hollolan kunta, kuntaesittely: väestö 3 070 640 3 710 2005 21 199 2 962 641 3 603 2004 20 965 2 845 625 3 470 2003 20 755 2 772 623 3 395 2002 20 527 Väestörekisterikeskus: Suomen asukasluku vuoden vaihteessa 2001 2000 20 378 2 516 569 3 085 1995 20 293 2 347 554 2 901 1990 19 915 2 287 547 2 834 2000-luvulle tultaessa on Vesikansasta tullut selvästi kasvualue, minkä Hollolan kunta ottaa huomioon kunnallistekniikkaa ja terveyskeskuspalveluja kehittäessään. Alueen sijainti Lahden pohjoispuolella tekee siitä liikenteellisesti edullisen Lahdessa työssä käyville. ==Kunnalliset ja seurakunnalliset palvelut== Kylät Paimelan koulu Kalliolan koulu sijainti Paimela Kalliola vaikutusalue Kukkila luokat 1-6 1-6 oppilaita 54+21 375 perustettu 1896 1904 verkkosivut rehtori Aarne Ylipiha Aarne Ylipiha ==Kiinteät muinaisjäännökset== *Lähteenmäen rautakautinen polttokenttäkalmisto *Myllyojan historiallisen ajan pyyntikuoppa *Ryynäselän rautakautinen polttokenttäkalmisto ==Luonnonsuojelualueet== nimi kiinteistötunnus koordinaatti Kullerolehto/Luonnonperintösäätiö 98-436-13-15 61° 5' 25,926", 25° 39' 39,449" (polun alku) Kallioinen/vapaaehtoinen kymmenvuotinen METSO- ohjelma 98-436-6-51 61° 5' 51,319", 25° 40' 9,092" (peltotien oikea puoli) Riihikallio-Pilkanmäki/Ojavallanmäen pohjoispuoli 98-436-6-52 61° 5' 39,452", 25° 41' 1,470"" (maatilatien oikea puoli) Riihikallio-Pilkanmäki/Kallioisen koillispuoli 98-436-6-51 Koirasuonmäki/Luonnonperintösäätiö 98-436-13-14 61° 5' 34,743", 25° 42' 17,912" (polun alku) Pertinkulma/Luonnonperintösäätiö 98-436-13-14 25° 42' 36,041" (jyrkkä eteläkärki Koirasuonmäen kiinteistön eteläosassa) == Lähteet == ==Aiheesta muualla== *Vanha Nummela *Hollolan kunta: Vesikansa-lautakunta *Hollolan kunta: Hollolan kunnankirjaston Kalliolan sivukirjasto Luokka:Hollolan Vesikansa Luokka:Hollolan kylät Luokka:Päijät-Hämeen maakunnan taajamat
Kalliola (Hollola)

Kalliola on Hollolan pohjoisosassa Asikkalan ja Lahden välissä Vesikansassa sijaitsevan Vesijärven itäpuolella sijaitseva kunnanosan kylä. Vesikansa käsittää Kalliolan, Kukkilan, Paimelan, Heinlammin, Noitalan, Sarvan ja Vaanian kylät. Lahden kaupunki ja Vesijärvi katkaisevat Vesikansan maayhteyden muuhun kuntaan. Kukkila ja Kalliola muodostavat yhdessä tilastokeskuksen tilastoalueen samoin kuin Paimela yksistään. Vesikansa on Maakansaa selvästi pienempi sekä väkiluvultaan että pinta-alaltaan. Vesikansa on paikoin melko harvaankin asuttua maaseutua. ==Kasvualue== Hollolan kunnan voimakkain kasvualue on Kukkilan väestötilastoalue. Myös Paimelassa on kasvua. Vuosi Hollola Kukkila-Kalliola Paimela Yhteensä 2006 21 297 Hollolan kunta, kuntaesittely: väestö 3 070 640 3 710 2005 21 199 2 962 641 3 603 2004 20 965 2 845 625 3 470 2003 20 755 2 772 623 3 395 2002 20 527 Väestörekisterikeskus: Suomen asukasluku vuoden vaihteessa 2001 2000 20 378 2 516 569 3 085 1995 20 293 2 347 554 2 901 1990 19 915 2 287 547 2 834 2000-luvulle tultaessa on Vesikansasta tullut selvästi kasvualue, minkä Hollolan kunta ottaa huomioon kunnallistekniikkaa ja terveyskeskuspalveluja kehittäessään. Alueen sijainti Lahden pohjoispuolella tekee siitä liikenteellisesti edullisen Lahdessa työssä käyville. ==Kunnalliset ja seurakunnalliset palvelut== Hollolan seurakunta on perustanut Vesikansaan seurakuntakodin 1980 ja Hollolan kunta Kalliolan sivukirjaston, missä on vuodesta 2006 alkaen ollut langaton lähiverkko, WLAN. Kalliolassa ja Paimelassa on koulut. Hollolan kunnan päätöksenteossa on järventakaisten kylien asema otettu huomioon siten, että on perustettu erillinen Vesikansa- lautakunta. Lautakunta hoitaa Kalliolan ja Paimelan koulujen johtokuntien tehtävät, johtaa Vesikansan alueella olevia Hollolan kunnan laitoksia ja palveluita. Kylät Paimelan koulu Kalliolan koulun ensimmäiset luokat peruskoulun viimeiset luokat sijainti Paimela Kalliola vaikutusalue Kukkila luokat 0-4 https://hollola.fi/kasvatus-ja-opetus/perusopetus/koulut/paimelan- koulu/ 0-6 https://hollola.fi/kasvatus-ja-opetus/perusopetus/koulut/kalliolan- koulu/ 7-9 Lahden Kivimaan peruskoulu oppilaita 54+21 375 perustettu 1896 1904 verkkosivut rehtori Aarne Ylipiha Aarne Ylipiha Paimelan koululla on vuokrattava kota, missä ei saa yöpyä. https://hollola.fi/kunta-ja- hallinto/asiointi2/tilavaraukset/tilat/tila-nostavan-koulu-kota/ ==Kiinteät muinaisjäännökset== *Isosaarentien pyyntikuopat *Joensuun kivikautinen asuinpaikka *Kaislarannan rautakautinen polttokenttäkalmisto *Kalliolan uimarannan kivikautinen asuinpaikka *Karelahdentien rautakautinen asuinpaikka *Pekanpolun asuinpaikka *Simolan kivikautinen asuinpaikka *Sipiläntien rautakautinen asuinpaikka *Sivulan historiallisen ajan kyläpaikka *Tervalanmäen-Pajutien kivikautinen asuinpaikka *Tynnyrmäen rautakautinen asuinpaikka *Vuohisaaren asuinpaikka == Lähteet == ==Aiheesta muualla== *Vanha Nummela *Hollolan kunta: Vesikansa-lautakunta *Hollolan kunta: Hollolan kunnankirjaston Kalliolan sivukirjasto luokka:Hollolan kylät luokka:Hollolan Vesikansa
Kool Ski

Kool Ski (oik. Pasi Mikael Palonen, s. 1967 Helsinki) on suomalainen DJ, musiikkituottaja, tapahtumajärjestäjä ja yrittäjä. Myös nimillä Kool Skinny ja Skinny La Rock tunnettua Palosta pidetään yhtenä suomalaisen hiphopin pioneereista. Palonen kiinnostui hiphopista 1980-luvun alussa nähtyään graffiteja jalkapallojoukkueensa pelimatkalla Ruotsissa ja kuultuaan Grandmaster Flashin musiikkia Yleisradion Rockradiosta. Lopullisesti hän omistautui uudelle alakulttuurille katsottuaan hiphop-klassikko Beat Streetin helsinkiläisessä elokuvateatteri Bristolissa kesällä 1984. Vuonna 1986 Palonen oli mukana perustamassa The Master Brothers -ryhmää, joka toimi aluksi graffitijenginä. Lopulta siitä muodostui rap-yhtye, johon kuuluivat Palosen lisäksi Raymond ".B.O.W." Ebanks, Jukka "Jay Rock" Harju ja Kai "Duke Dee" Salo. Palonen toimi ryhmän DJ:nä, kun taas Ebanks huolehti vokaaleista, Harju bassosta ja Salo beatboxaamisesta sekä taustavokaaleista. The Master Brothersin ensimmäinen keikka järjestettiin Graffiti SM -kilpailun yhteydessä Lepakossa 4. maaliskuuta 1988. Kaiken kaikkiaan The Master Brothers heitti vuosien 1988-1990 välillä noin 30 keikkaa, mutta levytettyä materiaalia se ei tuolloin vielä julkaissut. Myöhemmin ryhmä on keikkaillut satunnaisesti sekä julkaissut livetaltioinnin ja albumin. Vuosina 1988-1991 Palonen teki itselleen nimeä vetämällä Radio Cityllä omaa Edit of Sound -nimistä ohjelmaansa. Lisäksi Palonen julkaisi soitti lukuisissa eri tapahtumissa sekä perusti oman Kool Production -toiminimen vuonna 1991. Vuonna 1992 Palonen aloitti Vellu "DJ Slow" Maurulan kanssa Suomen ensimmäisen säännöllisen hiphop-klubin nimeltä Way Back. Tapahtumajärjestäjänä Palosen ensimmäinen iso buukkaus oli yhdysvaltalainen rap-duo Eric B. & Rakim, joka esiintyi Lepakossa syksyllä 1992. Samana syksynä Palonen perusti silloisen vaimonsa kanssa Suomen ensimmäisen hiphop-liikkeen nimeltä Da’ Joint. Liikkeen valikoimiin kuului muun muassa vaatteita ja levyjä. Da’ Jointin perintöä on jatkanut Palosen perustama Kool Kat Records, jonka toimintaan kuuluu myös äänitteiden tuottaminen, julkaiseminen ja kustantaminen. Levy-yhtiötoiminnan lisäksi Kool Kat Records on verkkokauppa ja tapahtumajärjestäjä. Kool Kat Records tunnetaan ehkä parhaiten Rap SM Freestyle Battlen eli freestyleräpin suomenmestaruuskilpailujen järjestäjänä. Kool Katin muihin vuosittaisiin kilpailuihin lukeutuivat aiemmin myös break-harrastajille suunnattu Helsinki Battle sekä turntablism-painotteinen DJ-kilpailu Raaputus Battle. 2000-luvun alkuvuosina Palonen aloitti tiiviin yhteistyön raumalaislähtöisen tuottaja-DJ Markus "Staffro" Saarisen kanssa. Kaksikko muodostaa yhteisen kokoonpanon nimeltä Kollabo Brothers. Vuoden 2005 Funky Awardseissa Paloselle myönnettiin erityistunnustus pitkäjänteisestä toiminnasta. Palonen asuu Rovaniemellä. Hänellä on kolme aikuista lasta. ==Aiheesta muualla== * Kool Skin esittely Kool Kat Recordsin sivustolla Luokka:Suomalaiset hip hop -artistit Luokka:Suomalaiset DJ:t Luokka:Vuonna 1967 syntyneet Luokka:Elävät henkilöt
Oskarshamnin satama

Oskarshamnin satama on rahti- ja matkustajasatama, joka sijaitsee Oskarshamnin kunnassa Kaakkois-Ruotsissa. Lastinkäsittely on kattavaa, ja siihen kuuluu öljytuotteita ja konttiliikennettä. Vallitseva lasti on kuitenkin sahatavara. Satamasta on lauttayhteys Gotlannin Visbyyn, jossa on vuosittain noin 400 000 matkustajaa. Kesäisin on myös lauttayhteys Öölannin saarelle ja Blå Jungfrunin kansallispuistoon. Oskarshamns Hamn AB:n (nykyisin Smålandshamnar AB) keskimääräinen työntekijämäärä oli 65 vuonna 2008. Oskarshamnin satama on erittäin saastunut aiemmin lähistöllä sijaitsevien kupari- ja akkutehtaiden vuoksi. Satamasta lähtevät laivat levittävät saastuneen raskasmetallipitoisen veden ympäri Itämerta. Maaliskuussa 2016 Envisan aloitti vedenpuhdistuslaitteiston rakentamisen satamaan. Projekti oli yhtiölle suurin viiteen vuoteen. == Tietoa == * Varastorakennus 44 000 neliömetriä ja kaksi varastoaluetta yhteydessä laituriin * Laiturin kokonaispituus: 2 700 metriä * Suurin syvyys: 13 metriä * RoRo-ramppi: 500 metriä, syvyys 8,0 metriä. * Rahtivaihto: noin 1,4 miljoonaa tonnia * Laivakäyntien määrä vuonna 2008: 771 == Telakka == Oskarshamnsvarvet Sweden AB on sataman eteläpuolella toimiva telakka. Se perustettiin vuonna 1863, ja se on laskenut vesille yhteensä noin 500 alusta. Telakalla rakennetaan ja korjataan aluksia. Telakalla on kelluva kuivatelakka, nosturi, laivaramppi ja 318 metriä pitkä laituri. == Muut palvelut == Satamassa on rautateitä, jotka kulkevat eteläisen laiturin kautta sisäsataman ympäri ja ulos kohti Oceankajenia sataman pohjoisosassa. Rautatie on vakioraideleveys (raideleveys 1435 mm), ja se on liitetty päärataan Nässjö- Oskarshamn-radan kautta. Muihin laitteisiin kuuluu kaksi hinaaja-alusta, joiden molempien vetovoima on noin 30 tonnia, satamanostureita ja varastotiloja. == Lähteet == Luokka:Oskarshamnin kunta Luokka:Ruotsin Itämeren satamat
Tuomilehto

Tuomilehto voi tarkoittaa seuraavia: * Tuomilehto, Luonnonperintösäätiön omistama luonnonsuojelualue Padasjoella * Tuomilehto, sukunimenä: ** Jaakko Tuomilehto (s. 1946), suomalainen kansanterveystieteen professori ** Lauri Tuomilehto (s. 1999), suomalainen pikajuoksija. Luokka:Luettelot henkilöistä sukunimen mukaan
Rouvala

Rouvala on Luonnonperintösäätiön omistama maatila ja luonnonsuojelualue Padasjoella. Se ostettiin yksityisen yleisesti tuntemattomaksi jäävän lahjoittajan varoin. Maatilasta 10 hehtaaria on metsää. Kenttäkerroksessa on sinivuokkoja ja kevätlinnunherneitä. Havusekametsässä on noin 70-vuotiaita - 90-vuotiaita puita. Havupuiden seassa on joitain harvoja lehtipuita. Suurimmalla yhtenäisellä metsäalueella on luonnontilainen kostea korpipainanne ja kausikosteikko. Lahopuita ja tuulenkaatamia puita on runsaasti. Lisäksi alueella on puolentoista hehtaarin laajuinen entinen metsälaidun, Alueella on katajia. https://luonnonperintosaatio.fi/suojelualue/rouvala/ https://kartta.paikkatietoikkuna.fi/?zoomLevel=10&coord;=407161.98498483415_6804576.60639891&mapLayers;=802+100+default,99+100+default,90+100+default&markers;=2|5|ffde00|417961.991_6762642.807975586|Emman%20Pehkula___2|5|26bf4b|406621.98498483415_6804531.60639891|Tuomilehto___2|5|00ff01|406807.98498483415_6804687.60639891|Tuomilehto&uuid;=90246d84-3958-fd8c-cb2c-2510cccca1d3&noSavedState;=true&showIntro;=false == Lähteet == Luokka:Padasjoen luonto Luokka:Luonnonperintösäätiö
Tuomilehto (Luonnonperintösäätiö)

Tuomilehto on kahden rajauksen luonnonsuojeluaue Padasjoen kirkonkylässä. Se sijoittuu osaksi Korkeasmäelle ensimmäisen ja Raivosuolle toisen rajauksen osalta. Edellisen kiinteistötunnus on 576-411-7-55 ja jälkimmäisen, Raivossuon pohjoisosan tai sen pohjoisosan pohjoispuolella olevan lehtometsän myös 576-411-7-55. https://kartta.paikkatietoikkuna.fi/?zoomLevel=10&coord;=407161.98498483415_6804576.60639891&mapLayers;=802+100+default,99+100+default,90+100+default&markers;=2|5|ffde00|417961.991_6762642.807975586|Emman%20Pehkula___2|5|26bf4b|406621.98498483415_6804531.60639891|Tuomilehto___2|5|00ff01|406807.98498483415_6804687.60639891|Tuomilehto&uuid;=90246d84-3958-fd8c-cb2c-2510cccca1d3&noSavedState;=true&showIntro;=false Tuomilehto on lähellä Padasjoen kirkonkylää Kirkkolammin rannalla. Rajauksilla on neljän hehtaarien alueella tuoretta lehtoa, jossa kasvaa tuomipuita. Pensaskerroksessa on paatsama, pihlaja ja lehtokuusama, kenttäkerroksessa on mustakonnamarjoja, punaherukoita, koiranheisiä, sormisaroja ja jänönsalaattia. Linnuista alueella esiintyy lehtokerttua.https://luonnonperintosaatio.fi/suojelualue/tuomilehto/ == Lähteet == Luokka:Padasjoen luonto Luokka:Luonnonperintösäätiö
Taikavuori (Luonnonperintösäätiö)

Taikavuori on Luonnonperintösäätiön omistama, lahjoituksena saatu metsäpalsta. Se sijaitsee Auttoisissa lähellä Iso Hankajärveä. Linnuista siellä on tavattu muun muassa lehtopöllöä. Alueen lähellä on myös Särkijoki, missä on purotaimenia. Alue sijaitsee 13 kilometrin päässä Rouvalasta.https://luonnonperintosaatio.fi/suojelualue/taikavuori/https://kartta.paikkatietoikkuna.fi/?zoomLevel=11&coord;=396099.257_6799049.574&mapLayers;=802+100+default,99+100+default,90+100+default&markers;=2|5|ffde00|396119.8570366211_6799045.373987793|Taikavuori&uuid;=90246d84-3958-fd8c-cb2c-2510cccca1d3&noSavedState;=true&showIntro;=false == Lähteet == Luokka:Padasjoen luonto Luokka:Luonnonperintösäätiö
Pirkko Raunemaa

Pirkko Marjatta Raunemaa, o.s. Pelkonen (s. 25. lokakuuta 1937 Leppävirta) on suomalainen elintarvikealan asiantuntija ja virkamies, joka on toiminut muun muassa Elintarvikeviraston johtajana, Euroopan talous- ja sosiaalikomitean jäsenenä ja Suomen Naisyhdistyksen puheenjohtaja. ==Henkilöhistoria== Raunemaan vanhemmat olivat maanviljelijä Antti Pelkonen ja Helvi Mustonen. Hänen puolisonsa vuodesta 1968 oli professori Taisto Raunemaa (k. 2006). Pirkko Raunemaa tuli ylioppilaaksi Helsingin tyttönormaalilyseosta 1957 ja valmistui maatalous- ja metsätieteiden kandidaatiksi Helsingin yliopistosta 1963. Raunemaa oli Lappeenrannan teknillisen korkeakoulun kodin taloustieteen assistentti 1963, Helsingin yliopiston kodintaloustieteen assistentti 1963–1964 ja 1971–1972, Helsingin I sairausvakuutustoimiston apulaistoimistosihteeri 1964–1965, Hotelli- ja Ravintolehden toimitussihteeri 1965–1969, Marttaliiton konsulentti 1971, Valtion maatalous-metsätieteellisen toimikunnan tutkimusassistentti 1975–1978, kauppa- ja teollisuusministeriön kuluttajaneuvoston pääsihteeri 1978–1985, Elinkeinohallituksen kuluttaja- asiain osaston osastopäällikkö 1985–1990 ja Elintarvikevirastossa apulaisjohtaja 1990–2001 ja johtaja 2001–2002. Hänellä on ollut myös lukuisia kotimaisia ja kansainvälisiä asiantuntija- ja luottamustehtäviä. Euroopan talous- ja sosiaalikomitean jäsen hän oli 2006–2010. Raunemaa sai Argonomiliiton Vuoden vaikuttaja -palkinnon 2002. ==Julkaisuja== * Suunnitelmakotitoiminta 1971–74, 1976 * Kaupan esteiden poistaminen Pohjoismaissa: seminaari 9.5.1988, 1988 (muiden kanssa) * Vanhuspolitiikan tulevisiot ja haasteet: kooste Sosiaalihallituksen 7.2.1988 järjestämästä kutsuseminaarista, 1989 (muiden kanssa) * Euroopan unionin kasvisten laatuvaatimukset: valvontaopas, 1996 (Elina Muuttomaan kanssa) * Terveysväitteiden valvontaopas, 2002 (muiden kanssa) == Lähteet == Luokka:Suomalaiset virkamiehet Luokka:Suomalaiset tietokirjailijat Luokka:Vuonna 1937 syntyneet Luokka:Elävät henkilöt
Raunemaa

Raunemaa on muun muassa seuraavien suomalaisten henkilöiden sukunimi: * Pirkko Raunemaa (o.s. Pelkonen, s. 1937), elintarvikealan asiantuntija, virkamies * Taisto Raunemaa (1939–2006), aerosolitutkija ja professori, Pirkko Raunemaan puoliso
Pascal Soriot

Pascal Soriot (s. 23. toukokuuta 1959) on ranskalainen yrittäjä. Hän on toiminut englantilais-ruotsalaisen monikansallisen lääkeyhtiön AstraZenecan nykyisenä toimitusjohtajana lokakuusta 2012 lähtien. == Elämäkerta == Soriot syntyi Ranskassa ja opiskeli eläinlääketiedettä École nationale vetérinaire d'Alfortissa. Myöhemmin hän suoritti MBA-tutkinnon HEC Parisissa. Vuonna 1996 hänestä tuli Australian kemianyhtiö Hoechst Marion Rousselin johtaja. Vuonna 2000 hänet nimitettiin Aventis USA:n operatiiviseksi johtajaksi. Lääkeyhtiö muutti nimensä Sanofiksi vuonna 2004. Vuonna 2006 hän siirtyi Rochelle ammatillisesti toimien sen tytäryhtiön Genentechin toimitusjohtajana.QUI EST PASCAL SORIOT, CE FRANÇAIS DE PICARDIE À LA TÊTE D'ASTRAZENECA? Vuonna 2012 hän aloitti AstraZenecan toimitusjohtajana.Le CV de Pascal Soriot, le patron français d'AstraZeneca désormais "sur la sellette" Vuonna 2020 COVID-19-pandemian aikana Soriot toimi yhtiön tiedottajana mahdollisen taudin vastaisen rokotteen kehittämisessä.Pascal Soriot, le vétérinaire de Maisons- Alfort qui a réussi à faire reculer le géant américain == Lähteet == == Aiheesta muualla == Luokka:Ranskalaiset liikemiehet Luokka:Vuonna 1959 syntyneet Luokka:Elävät henkilöt
Vobkent

Vobkent () on kaupunki ja Vobkentin piirin keskus Buharan alueella Uzbekistanissa. Se sijaitsee samannimisen Zarafshonin sivujoen varrella 28 kilometriä Buharasta pohjoiseen. Kaupungissa oli 17 800 asukasta vuonna 2016. Vobkent on yksi Uzbekistanin vanhoista kaupungeista. 1500-luvulta lähtien se mainitaan nimillä Vobkana ja Komot. Siellä oli linnoitus, markkinapaikan moskeija, madrasa ja hamam, jotka eivät ole säilyneet. Nykyinen kaupunki on perustettu vuonna 1981. Kaupungin kautta kulkee Buharan ja Samarkandin välinen maantie. Se on maatalousalueen keskus, jossa toimii puuvillankäsittelylaitos. Paikallinen nähtävyys on 1100-luvulta peräisin oleva minareetti. ==Lähteet== Luokka:Buharan alue Luokka:Uzbekistanin kaupungit
Denain

Denain on kunta Pohjois-Ranskassa Nordin departementissa Hauts-de-Francen alueella. Se sijaitsee Escautjoen varrella, noin 12 kilometriä Valenciennesin kaupungista länteen. == Historia == Seudun muiden kaupunkien tavoin myös Denain on joutunut useiden sotien kohteeksi. Espanjan perimyssodassa Ranskan marsalkka Villars voitti Savoijin prinssi Eugenin johtamat itävaltalais- hollantilaiset joukot Denainin taistelussa 24. heinäkuuta 1712. Tämä voitto pysäytti vihollisen etenemisen Ranskassa. Vuonna 1828 Denainissa aloitettiin sieltä löydettyjen kivihiiliesiintymien hyödyntäminen, ja vuonna 1837 perustettiin ensimmäinen masuuni. 1900-luvulle tultaessa oli pienestä kylästä kehittynyt 20 000 asukkaan kaivos- ja teollisuusyhteisö. Ensimmäisessä maailmansodassa kaupunki tuhoutui neljän vuoden saksalaismiehityksen aikana. Sodan jälkeen teollisuus elpyi ja vuonna 1922 päästiin terästuotannossa jo sotaa edeltävälle tasolle. Teräsyhtiö Usinor teki tuotantoennätyksensä Denainissa vuonna 1962. Vuonna 1978 tuhansia työntekijöitä irtisanottiin Usinorista, ja muutama vuosi myöhemmin laitos suljettiin. Myös hiilikaivokset suljettiin. == Urheilu == Maantiepyöräilykilpailu Grand Prix de Denain ajetaan vuosittain kunnan ympäristössä. Kaupungin koripalloseura AS Denain-Voltaire on voittanut Ranskan mestaruuden vuonna 1965. ==Lähteet== ==Aiheesta muualla== *
Kogon

Kogon () on kaupunki ja Kogonin piirin keskus Buharan alueella Uzbekistanissa. Se sijaitsee tasangolla 12 kilometriä Buharasta kaakkoon. Kaupungissa oli 57 800 asukasta vuonna 2016. Vuonna 1929 perustettu kaupunki on syntynyt Kogonin kylän paikalle Krasnovodskin ja Taškentin välisen rautatien asemataajamaksi 1800-luvun lopussa. Vuoteen 1935 saakka sen nimenä oli Novaja Buhara (uzb. Yangi Buxoro) eli ”uusi Buhara”. Kaupungista kehittyi myös huomattava teollisuuskeskus. Kogonin tärkein elinkeino on rautatieliikenne. Sieltä on ratayhteydet Taškentiin, Türkmenbaşyyn ja Dušanbeen sekä sivurata Buharaan. Kaupungin ohi kulkee Buharasta Qaršiin johtava maantie. Teollisuutta edustavat puuvillankäsittelylaitos, öljynpuristamo ja kipsilevytehdas. Lähistöllä tuotetaan maakaasua. Nähtävyyksiin kuuluvat Shoxmasjidin ja Shoxinajibin (Zirobodin) moskeijat sekä vuosina 1894–1903 rakennettu eurooppalaista ja itämaista tyyliä yhdistelevä Buharan emiirin palatsi (nykyään kulttuuritalo). ==Lähteet== Luokka:Buharan alue Luokka:Uzbekistanin kaupungit
Grand Prix de Denain

Grand Prix de Denain on UCI ProSeries -sarjaan kuuluva yhden päivän mittainen maantiepyöräilykilpailu. Se järjestetään Denainin kunnassa Nordin departementissa Ranskassa pääsiäisen aikaan. pienoiskuva|vasen|Vuoden 2019 palkintojen jako. Toiseksi tullut Marc Sarreau, voittaja Mathieu van der Poel ja kolmas Timothy Dupont == Voittajat == * 1959 Seamus Elliott * 1960 Gabriel Borra * 1961 Arthur Decabooter * 1962 Julien Schepens * 1963 Gustaaf Desmet * 1964 Michael Wright * 1965 Ludo Janssens * 1966 Herman Vrancken * 1967 José Samyn * 1968 Jean Stablinski * 1969 Joseph Mathy * 1970 Christian Callens * 1971 André Dierickx * 1972 Gustaaf Van Roosbroeck * 1973 Marc Demeyer * 1974 Willy Teirlinck * 1975 Roger Loysch * 1976 Walter Planckaert * 1977 Robert Mintkiewicz * 1978 Frank Hoste * 1979 Jean-Philippe Pipart * 1980 Leo Van Thielen * 1981 Ferdi Van Den Haute * 1982 Eddy Van Harens * 1983 Paul Sherwen * 1984 Yves Godimus * 1985 Patrick Versluys * 1986 Bruno Wojtinek * 1987 Bruno Wojtinek * 1988 Pascal Poisson * 1989 Edwig Van Hooydonck * 1990 Frédéric Moncassin * 1991 Frédéric Moncassin * 1992 Edwig Van Hooydonck * 1993 Marcel Wüst * 1994 Jans Koerts * 1995 Jo Planckaert * 1996 Ján Svorada * 1997 Ludo Dierckxsens * 1998 Jaan Kirsipuu * 1999 Jeroen Blijlevens * 2000 Endrio Leoni * 2001 Jaan Kirsipuu * 2002 Alberto Vinale * 2003 Bert Roesems * 2004 Thor Hushovd * 2005 Jimmy Casper * 2006 Jimmy Casper * 2007 Sébastien Chavanel * 2008 Edvald Boasson Hagen * 2009 Jimmy Casper * 2010 Denis Flahaut * 2011 Jimmy Casper * 2012 Juan José Haedo * 2013 Arnaud Démare * 2014 Nacer Bouhanni * 2015 Nacer Bouhanni * 2016 Daniel McLay * 2017 Arnaud Démare * 2018 Kenny Dehaes * 2019 Mathieu van der Poel * 2020 Ei kilpailtu * 2021 Jasper Stuyven * 2022 Max Walscheid * 2023 Juan Sebastián Molano * 2024 Jannik Steimle == Lähteet == == Aiheesta muualla == *Virallinen sivusto Luokka:Pyöräilykilpailut Ranskassa Luokka:Denain
Tienen

thumb|upright|Tienenin Pyhän Germanuksen kirkon kellotorni Tienen ()Encyclopedia Britannica on kaupunki Flanderin Brabantissa Belgiassa. Vuonna 2018 siellä oli 34 675 asukasta.Asukasluku statbel.fgov.be Tienenissä järjestetään kesäisin rockfestivaali Suikerrock.Suikerrock 1100-luvulta peräisin olevan Pyhän Germanuksen kirkon kellotorni on Unescon maailmanperintöluettelossa Unescon maailmanperintölista Ranska ja Belgia. == Tunnettuja kaupunkilaisia == * Louis Michel (s. 1947), poliitikko == Lähteet == == Aiheesta muualla == * Tienenin kaupungin sivu Luokka:Belgian kaupungit
Mylly (yhtye)

Mylly on suomalainen skate punkkia rap-kulmalla soittava yhtye, joka on perustettu vuonna 2021. Yhtye vaikuttaa Mikkeli-Jyväskylä-Helsinki-akselilla. Mylly on julkaissut kolme albumia. Yhtye on tehnyt yhteistyötä muun muassa Junon, Kirkkoveneen ja Konala Cartellin kanssa. Yhtye sijoittui suomalaisista bändeistä toiseksi kansainvälisessä Emergenza Festival -bändikilpailussa kesällä 2024. == Kokoonpano == === Nykyiset jäsenet === * Konsta Honkanen - laulu * Mikko Häkkinen - kitara, laulu * Joonas Ikonen - rummut * Samuli Asikainen - basso === Entiset jäsenet === * Akseli Vuori - laulu * Konsta Viipuri - DJ == Diskografia == === Albumit === * Hyllyn paras (Luotto Leibeli, 2021) * Ikävä (Löyly-Viihde, 2023) * MYLLYTYS (PUNKSHIT TUOTANTO, 2024) == Aiheesta muualla == * Mylly Facebookissa * Mylly Instagramissa * Mylly TikTokissa Luokka:Suomalaiset punkyhtyeet Luokka:2020-luvun yhtyeet ja sooloartistit
Reimerswaal

Reimerswaal on kadonnut kaupunki Alankomaiden Zeelandissa. Alankomaiden kulttuuriperintövirasto nimesi sen vuonna 2017 kansalliseksi muistomerkiksi. Se on ainoa uponneista kaupungeista, joka on saanut tällaisen määritteen. Kaupunki oli Zeelandin kolmanneksi suurin kaupunki, ennen kuin se 1600-luvulla jäi veden alle. Asukkaita siellä oli noin kuusi tuhatta. Jo 1500-luvulla kaupungin ympäriltä katosi alueita myrskyissä ja tulvissa.Sunken city Reimerswaal named national monument Nykyinen Reimerswaalin kunta on nimetty sen mukaan vuonna 1970, kun viisi kuntaa yhdistettiin yhdeksi.Reimerswaal archimon.nl ==Katso myös== * Luettelo Alankomaiden kadonneista kaupungeista == Lähteet == Luokka:Alankomaiden kaupungit
Gliese 12

Gliese 12 on 0.24 Auringon massainen punainen kääpiötähti 39.7 valovuoden päässä Maasta Kalojen tähtikuviossa. == Gliese 12 b == Tähteä kiertää pimennyskeinolla havaittu planeetta Gliese 12b. Planeetta on Maata kuumempi, muttei luultavasti niin kuuma kuin Venus. Ei tiedetä sopiiko se elämälle. == Lähteet == Luokka:Kalojen tähdistö Luokka:Punaiset kääpiöt
Geyne

Geyne (Gein) on kadonnut kaupunki Alankomaissa nykyisen Nieuwegeinin alueella. Se sai kaupunkioikeudet 1295.Geyne johnooms.nl ==Katso myös== * Luettelo Alankomaiden kadonneista kaupungeista == Lähteet == Luokka:Alankomaiden kaupungit
Refeeding-oireyhtymä

Refeeding-oireyhtymä on oireyhtymä, joka syntyy silloin, kun vaikeasti aliravittua henkilöä ruokitaan liikaa ja liian nopeasti. Sen oireita ovat rytmihäiriöt, elektrolyyttien epätasapaino ja delirium. Pahimmillaan oireyhtymä voi johtaa kuolemaan. Oireyhtymän kehittymisen ehkäisemiseksi aliravitsemuksen hoidossa on tärkeää tarjota potilaalle ruokaa kasvavassa määrin niin, että ensin potilas syö vain pieniä annoksia. Hoidon jatkuessa annoskokoa kasvatetaan päivä kerrallaan vähitellen, jotta potilaan elimistö saa aikaa tottua aiempaa suurempaan energian määrään. Ensimmäisen kerran oireyhtymä kuvattiin toisen maailmansodan yhteydessä, jolloin sitä esiintyi keskitysleireiltä vapautuneilla entisillä vangeilla. Refeeding-oireyhtymää esiintyy myös anoreksiapotilailla, nopeasti laihtuneilla potilailla ja tietyillä pitkäaikaissairailla potilailla, joilla on ollut pitkään aliravitsemustila. Esimerkiksi syöpäpotilailla, alkoholisteilla, pitkään paastonneilla tai lihavuusleikkaukseen osallistuneilla potilailla voi esiintyä aliravitsemusta. == Lähteet == Luokka:Oireyhtymät Luokka:Ravitsemussairaudet
Niervaart

Niervaart on Alankomaissa vuonna 1421 suuressa tulvassa kadonnut kaupunki paikalla, johon Oranian prinssi rakensi vuonna 1558 Klundertin.Rebuilding of Klundert European Heritage Awards Niervaart sai kaupunkioikeudet vuonna 1357. Vuonna 1420 kaupunki tuhoutui melkein kokonaan tulipalossa. Siellä oli kuitenkin asukkaita vielä vuonna 1443, vasta vuonna 1449 se joutui kokonaan veden valtaan.Reconstruction of the Grote Waard, 1421 rombertstapel.com == Katso myös == * Luettelo Alankomaiden kadonneista kaupungeista == Lähteet == Luokka:Alankomaiden kaupungit
Tapaus Punahilkka 2

Tapaus Punahilkka 2 () tietokoneanimoitu elokuva vuodelta 2011. Elokuva on jatkoa elokuvalle Tapaus Punahilkka -elokuvalle, mutta Tapaus Punahilkka 2-elokuvassa Punahilkan ollessa Sisarkunta-harjoituksessa hänen isoäitinsä, Susi, ja Suren orava-ystävä, kofeiiniriippuvainen orava selvittävät Hannun, ja Kertun salaperäistä katoamista tarinan alettua aiemman elokuvan selittämisestä. Mutta kun Hannua, ja Kerttua yritetään pelastaa noidan piparkakkutalosta, niin noita sieppaa Hannun, ja Kertun ohella Punahilkan isoäidin. Ollessaan Sisarkunnan harjoituksessa Punahilkka saa kuulla Sisarkunnan hallussa olevan, salaisen supertryffelin reseptin kadonneen, ja että yksi, joka tuntee kyseisen reseptin on Punahilkan isoäiti, joka on yksi, kyseisen Sisarkunnan jäsenistä. Myöhemmin Punahilkka osallistuu ystäviensä kanssa isoäitinsä pelastamiseen samalla, kun he yrittävät estää noitaa luomasta supertryffeliä. Myöhemmin selviää, ennen Hannu, Kerttu, ja noita(oikealta nimeltään Verusca), joka oli kauan sitten Punahilkan isoäidin ohella yksi Sisarkunnan jäsenistä, olivat kehitelleet yhdessä juonen siepata Punahilkan isoäidin, jotta he saisivat tietää supertfyffelin puuttuvan ainesosan. Luokka:Vuoden 2011 yhdysvaltalaiset elokuvat Luokka:Yhdysvaltalaiset lastenelokuvat Luokka:Yhdysvaltalaiset animaatioelokuvat
Anna Silfverblad

Anna Lydia Silfverblad, o.s. Talaskivi (2. toukokuuta 1889 Saarijärvi – 22. toukokuuta 1939 Helsinki) oli suomalainen kirjallisuuden suomentaja.Kuolleita, Helsingin Sanomat, 25.05.1939, nro 138, s. 16, Kansalliskirjaston digitaaliset aineistot. Viitattu 25.05.2024Kuolinilmoitus, Helsingin Sanomat, 25.05.1939, nro 138, s. 2, Kansalliskirjaston digitaaliset aineistot. Viitattu 25.05.2024Kansaneläkelaitoksen henkilökortit -arkisto - 94_2 : Vuosina 1939-1945 kuolleiden henkilöiden hakemistokortit, Sihvonen, Kaarlo - Simukka, Sandra, jakso 1337: SILFVERBLAD ANNA LYDIA ?2.05.1889 Saarijärvi (Helsinki); Kansallisarkisto. Viitattu 25.5.2024 Anna Silfverblad syntyi Saarijärven Mahlulla Ramsin talon tyttärenä ja hän kävi koulunsa Jyväskylässä ja Helsingissä suorittaen ylioppilastutkinnon. Silfverblad oli ensin ulkoasiainministeriössä virkailijana ja oli sen jälkeen toistakymmentä vuotta Kustannusosakeyhtiö Kirjan ja sittemmin WSOY:n palveluksessa. Hän kuoli pitkällisen sairauden jälkeen 50-vuotiaana toukokuussa 1939.Rva Anna Silfverblad, Keskisuomalainen, 26.05.1939, nro 118, s. 3, Kansalliskirjaston digitaaliset aineistot. Viitattu 25.05.2024 == Suomennoksia == * Jakob Wassermann : Nuoren Renate Fuchs'in tarina: romaani. Ahjo, Helsinki 1919 * Alexandre Dumas : Historialliset romaanit 8, Kreivitär de Charny: romaani Ranskan vallankumouksesta; ranskankielestä suom. Anna Silfverblad. Karisto 1924, nimellä Kreivitär de Charny. Tiberius kirjat, Valkeakoski 2022 * Panait Istrati : Kira Kiralina: Adrien Zograffin ensimmäinen kertomus. Kirja, Helsinki 1926 * Panait Istrati : Anghel-eno: Adrien Zograffin toinen kertomus. Kirja, Helsinki 1927 * Panait Istrati : Heitukat: Adrien Zograffin kolmas kertomus. Kirja, Helsinki 1927 * Luigi Pirandello : Elämän filmi. Kirja, Helsinki 1927 (alkuteos Sigira) * Panait Istrati : Snagovin valtiatar. Kirja, Helsinki 1928 * André Maurois : Rakkauden murroskaudet: romaani; ranskankielestä suomentanut Anna Silfverblad. Kirja, Helsinki 1929 (alkuteos Climats) * Clément Vautel : Pastori ja rajasuutari. Kirja, Helsinki 1929 == Lähteet == Luokka:Suomentajat Luokka:Vuonna 1889 syntyneet Luokka:Vuonna 1939 kuolleet
Polydisyklopentadieeni

Polydisyklopentadieeni eli PDCPD on polymeeri, jonka monomeeri on disyklopentadieeni. Yhdistettä voidaan käyttää muun muassa ajoneuvojen osien valmistukseen. ==Ominaisuudet== Polydisyklopentadieenin rakenne on usein ristisilloittunut eli se on kertamuovi. Se ei liukene veteen, mutta liukenee niin alifaattisiin, aromaattisiin kuin kloorattuihinkin hiilivetyihin. Polymeeri kestää laimeiden happojen tai emästen vaikutuksia hyvin. Polydisyklopentadieenin tiheys on 1,03–1,05 g/cm3. Mekaanisilta ominaisuuksiltaan polydisyklopentadieeni on jäykkää, sen iskunkestävyys on hyvä ja kimmomoduuli on korkea.T. T. Peter Cheung: "Cyclopentadiene and Dicyclopentadiene", teoksessaKirk-Othmer Encyclopedia of Chemical Technology, John Wiley & Sons, New York, 2001.Lionel Delaude & Alfred F. Noels: "Metathesis", teoksessa Kirk-Othmer Encyclopedia of Chemical Technology, John Wiley & Sons, New York, 2005.Oskar Nuyken, Martin Schneider & Ulrich Frenzel: "Metathesis Polymerization", teoksessa Encyclopedia of Polymer Science and Technology, John Wiley & Sons, New York, 2012. ==Valmistus ja käyttö== Polydisyklopentadieeniä valmistetaan useimmiten reaktiivisella ruiskuvalulla. Reaktion tyyppi on renkaanavautumismetateesipolymerointi. Ruiskuvalussa disyklopentadieeni ja volframi-, molybdeeni- tai rodiumkatalyytti ja aktivoiva alkyylialumiiniyhdiste sekoittuvat ja reaktio tapahtuu. Polydisyklopentadieeniä käytetään esimerkiksi autojen puskureiden ja autojen, bussien, traktorien ja golfautojen korinosien valmistukseen. == Lähteet == Luokka:Polymeerit
Enteraalinen ravitsemus

Enteraalinen ravitsemus tarkoittaa ravinnon antamista ruokintaletkun kautta suoraan mahalaukkuun tai ohutsuoleen. Sitä tehdään tarvittaessa sairaalapotilaille silloin, jos he ovat aliravittuja tai aliravitsemus on vaarana, eikä potilas jaksa tai kykene syömään riittävästi suun kautta. Potilaalla saattaa olla esimerkiksi vaikeuksia niellä ruokaa. Letkun kautta annettu ravinto voi olla esimerkiksi ravintovalmistetta. Toinen letkuruokinnan muoto on parenteraalinen ravitsemus, jossa ravinto annetaan suoraan potilaan verenkiertoon. Sitä käytetään joskus yhdessä enteraalisen ravitsemuksen kanssa täydentämään potilaan ruokintaa. Terveydenhuollon asiantuntijat pitävät enteraalista ravitsemusta joskus ensisijaisena vaihtoehtona, koska se on suonensisäiseen ruokintaan verrattuna halvempaa ja siihen liittyy vähemmän haittoja. Enteraalista ravitsemusta ei käytetä potilaan hoidossa silloin, jos potilaan mahalaukku tai pohjukaissuoli eivät toimi ollenkaan tai jos hänellä on tukos elimessä. Esimerkiksi suolitukos on elimessä sijaitseva tukos. Myös mahassa tai suolistossa esiintyvät vakavat verenkiertohäiriöt tai suolipuhkeama estävät enteraalisen ravitsemuksen. Elimen tukosta voidaan kuitenkin korjata stentin avulla. Stentti levittää tukossa olevaa kanavaa auki. Jos ongelma on vain mahalaukussa, ja ohutsuoli toimii yhä normaalisti, ravinto voidaan silti ohjata suoraan ohutsuoleen. Lyhytaikainen enteraalinen ravitsemus toteutetaan sieraimen kautta viedyllä nenä-mahaletkulla tai nasojejunaaliletkulla. Nenä-mahaletku johtaa mahalaukkuun ja nasojejunaaliletku ohutsuoleen. Sieraimen kautta viedyn letkun asennuksessa on aspiraatioriski. Pitkäaikaisemmassa eli ainakin 3–4 viikkoa kestävässä ruokinnassa potilaalle asennetaan vatsanpeitteiden läpi gastronomia- tai jejunostomialetku. Gastronomialetku johtaa mahalaukkuun ja jejunostomialetku ohutsuolen alkuosaan. Vatsanpeitteen läpi viedyssä letkussa potilas voi syödä myös suun kautta, jolloin letku voi jäädä täydennysruokinnalle. Vatsanpeitteiden läpi viedyn letkun asennuksessa on sieraimen kautta vietyyn letkuun verrattuna enemmän riskejä. == Lähteet == Luokka:Ravitsemustiede Luokka:Lääketieteelliset hoidot
Dominik Tiffels

Dominik Tiffels (s. 20. helmikuuta 1994 Köln, Saksa) on saksalainen jääkiekkopuolustaja, joka pelaa Saksan toiseksi korkeimmalla sarjatasolla DEL2-joukkue Starbulls Rosenheimissa. Hänen nuorempi veljensä Freddy Tiffels on myös ammattijääkiekkoilija. == Lähteet == * === Viitteet === Luokka:Saksalaiset jääkiekkoilijat Luokka:Vuonna 1994 syntyneet Luokka:Elävät henkilöt
Väinö Pajari

Väinö Pajari (25. toukokuuta 1879 Hiitola – 5. elokuuta 1959 Tampere) oli suomalainen filosofian maisteri, Työmies-lehden toimitussihteeri ja valtiollisen poliisin esittelijä.Ylioppilasmatrikkeli 1853–189960-vuotias. Maisteri Väinö Pajari, Helsingin Sanomat, 25.05.1939, nro 138, s. 6, Kansalliskirjaston digitaaliset aineistot. Viitattu 25.05.2024 Väinö Pajarin vanhemmat olivat kansakoulunopettaja Matti Pajari ja Hilma Fredrika Serafina Hasselqvist. Hän pääsi ylioppilaaksi 1898 Viipurin lyseosta ja valmistui Helsingin yliopistosta filosofian kandidaatiksi 1903. Pajari opiskeli 1903–1907 yliopiston matkastipendiaattina Moskovan yliopistossa. Hän teki sittemmin opinto- ja liikematkoja Venäjälle, Skandinavian maihin, Englantiin ja Viroon. Pajari oli Suomen Liikemiesten Kauppaopistossa opettajana 1906 ja 1908, Terijoen yhteiskoulussa venäjän kielen, historian ja voimistelun opettajana ja yhteiskoulun vt. johtajana 1909–1911 ja sitten Työmies-lehden toimitussihteerinä 1911–1916 ja SOK:n Helsingin konttorin johtajana vuoteen 1922. Hän oli vuodesta 1922 alkaen Etsivän Keskuspoliisin ja sittemmin valtiollisen poliisin palveluksessa toimien viimeksi passitoimiston esittelijänä vuoteen 1946 saakka. Pajari harrasti kansankielen tutkimista ja keräsi vuodesta 1900 alkaen sanastoa Itä-Suomesta. Hän julkaisi aiheesta tutkimuksia ja kirjoituksia sanomalehdissä. Pajarin käsikirjoituksia, muistiinpanoja ja Neuvostoliittoa sekä talvisotaa koskevaa aineistoa on Kansalliskirjaston käsikirjoituskokoelmissa.Kansalliskirjasto - Käsikirjoituskokoelma M - Q Väinö Pajari oli naimisissa Lyyli Anna Aleksandra Helteen kanssa. == Julkaisuja == * Suomalais-venäläinen sanakirja (kielenarvostelu). Virittäjä 10/1906, 92 Pajari, V. (1906). Suomalais- venäläinen sanakirja (kielenarvostelu). Virittäjä, 10, 92 * Henkilönnimiä Parikkalasta. Virittäjä 28/1924, 145 Pajari, V. (1924). Henkilönnimiä Parikkalasta. Virittäjä, 28, 145. == Lähteet == == Aiheesta muualla == * Työmies-lehden toimituskuntaa. Kuvassa vasemmalta Kullervo Manner, V. Pajari, Otto-Ville Kuusinen, istumassa Emil Elo, V. Virtanen, Erland Aarnio, Yrjö Sirola, Väinö Hupli, Edvard Torniainen. Työväen Arkisto (Europeana) Luokka:Suomalaiset opettajat Luokka:Suomalaiset toimittajat Luokka:Suomen turvallisuuspoliisin henkilökunta Luokka:Vuonna 1879 syntyneet Luokka:Vuonna 1959 kuolleet
Frederik Tiffels

Frederik Tiffels (s. 20. toukokuuta 1995 Köln, Saksa) on saksalainen jääkiekkoilija, joka pelaa Saksan korkeimmalla sarjatasolla DEL-joukkue Eisbären Berlinissa. National Hockey Leaguen (NHL) Pittsburgh Penguins valitsi Tiffelsin vuoden 2015 NHL:n varaustilaisuudessal kuudennella kierroksella, kokonaistilanteessa 167. Hän pelaa enimmäkseen vasempana laitahyökkääjänä. Hänen vanhempi veljensä Dominik Tiffels on myös ammattijääkiekkoilija. == Lähteet == * === Viitteet === Luokka:Saksalaiset jääkiekkoilijat Luokka:Vuonna 1995 syntyneet Luokka:Elävät henkilöt
Tartsan Koivula suomalaisessa leppämetsässä

Tartsan Koivula suomalaisessa leppämetsässä on Televisioteatterin ja Yleisradion tekemä suomalainen lasten televisioelokuva, joka valmistui vuonna 1980. Elokuva perustuu Uolevi Nojosen samannimiseen romaaniin. Se on kuvattu kesällä 1980 Jyväskylässä, Saarijärvellä ja Äänekoskella. == Juoni == 13-vuotias Tartsan perustaa ystävineen salaseuran, jonka tarkoituksena on selvittää rikoksia. Ystävykset kiinnittävät huomiota outoihin tapahtumiin, joilla vaikuttaa olevan yhteys paikkakunnalla vierailevaan tivoliin. == Rooleissa == == Lähteet == == Aiheesta muualla == * Elokuva katsottavissa Yle Areenassa Luokka:Suomalaiset lastenelokuvat Luokka:Vuoden 1980 suomalaiset elokuvat Luokka:Suomalaiset televisioelokuvat
Höggklubb

Höggklubb on Kristiinankaupungin lähellä oleva luotsiasema, joka oli miehitettynä vuoteen 1989. Alue on luotsikulttuurin kannalta merkittävä säilynyt kulttuuriympäristö. Viimeisin luotsiasemarakennus on valmistunut vuonna 1939. Luotsiasemaan kuuluu 1900-luvun alussa rakennettu tähystystorni sekä hirsituvat, joita rakennettiin luotseille asunnoiksi kun luotsitilajärjestelmä lakkautettiin ja luotsipäivystys keskitettiin varsinaisten asemien yhteyteen. Nykyään kesäisin Höggklubbenilta järjestetään melontaretkiä matkailijoille. == Lähteet == Luokka:Suomen tunnusmajakat Luokka:Suomen 1800-luvulla rakennetut rakennukset ja rakennelmat
Michel Aebischer

Michel Aebischer (s. 6. tammikuuta 1997 Fribourg) on sveitsiläinen jalkapalloilija, pelipaikaltaan keskikenttäpelaaja. Hän pelasi vuoteen 2022 saakka kotimaassaan Young Boysin joukkueessa ja on sen jälkeen edustanut Italian Serie A:ssa Bolognaa. Hän on pelannut Sveitsin A-maajoukkueessa vuodesta 2019. Aebischer siirtyi Young Boysin junioreihin vuonna 2013 ja nousi edustusjoukkueeseen kaudella 2016–2017. Hän pelasi vajaan kuuden kauden aikana Sveitsin Superliigassa 133 ottelua ja teki niissä 12 maalia. Hän pelasi Mestarien liigassa kymmenen ottelua ja Eurooppa-liigassa 22 ottelua. Hän voitti neljä kertaa Sveitsin liigamestaruuden ja kerran Sveitsin cupin. Hän siirtyi tammikuussa 2022 lainalle italialaisseura Bolognaan, ja siirto vakinaistettiin kesällä 2022. Hän on pelannut Bolognassa 2,5 kauden aikana 80 Serie A -ottelua ja tehnyt niissä yhden maalin, marraskuussa 2022 Sassuoloa vastaan. Aebischer pelasi Sveitsin alle 16-, alle 20- ja alle 21-vuotiaiden maajoukkueissa. Hän pelasi Sveitsin A-maajoukkueessa ensimmäisen kerran marraskuussa 2019 EM-karsintaottelussa Gibraltaria vastaan. MM-kilpailuissa 2022 hän pääsi vaihdosta kentälle alkulohko-ottelussa Brasiliaa vastaan. EM- kilpailuissa 2024 hän pelasi Sveitsin kaikki ottelut avauskokoonpanossa ja teki A-maajoukkueuransa ensimmäisen maalin alkulohko-ottelussa Unkaria vastaan. Hän on pelannut EM-kilpailujen 2024 loppuun mennessä 25 A-maaottelua, joista yhdeksän ottelua avauskokoonpanossa. == Lähteet == Luokka:Sveitsiläiset jalkapalloilijat Luokka:Vuonna 1997 syntyneet Luokka:Elävät henkilöt
Hundorp

Hundorp on taajama Sør-Fronin kunnassa Innlandetin läänissä Norjassa ja kuntansa hallinnollinen keskus. Taajaman pinta-ala on 0,8 neliökilometriä ja asukasluku 597 vuonna 2023. ==Lähteet== ==Aiheesta muualla== Luokka:Norjan taajamat Luokka:Sør-Fron
Harpefoss

Harpefoss on taajama Sør-Fronin kunnassa Innlandetin läänissä Norjassa. Taajaman pinta-ala on 0,5 neliökilometriä ja asukasluku 311 vuonna 2023. ==Lähteet== ==Aiheesta muualla== Luokka:Norjan taajamat Luokka:Sør-Fron
Lia (taajama)

Lia on taajama Sør-Fronin kunnassa Innlandetin läänissä Norjassa. Taajaman pinta-ala on 0,4 neliökilometriä ja asukasluku 289 vuonna 2023. ==Lähteet== ==Aiheesta muualla== Luokka:Norjan taajamat Luokka:Sør-Fron
Sør-Fronin kirkko

Sør-Fronin kirkko () on Sør-Fronin kunnassa Innlandetin läänissä Norjassa sijaitseva kahdeksankulmainen kivikirkko vuodelta 1792. ==Kuvia== Sør-Fron interior..JPG|Alttari ja saarnastuoli SørFron organ.JPG|Urut ==Lähteet== ==Aiheesta muualla== Luokka:Norjan kivikirkot kirkko
Ingebjørg Guttormintytär

Ingebjørg Guttormintytär (norjaksi Ingebjørg Guttormsdatter) oli 1100-luvun alussa elänyt Norjan kuningatar. Hän oli naimisissa Östen Maununpojan kanssa. Ingebjørg kuului Gudbrandsdalenissa asuneeseen mahtisukuun, ja avioliitolla Östen pyrki vahvistamaan asemaansa alueella. Ingebjørgin isoisoäiti ja Östenin isoisoisoäiti olivat sisaruksia. Ingebjørgistä ei ole säilynyt paljonkaan tietoa. Pariskunnalla oli tytär, Maria Östenintytär, jonka pojat Olav Gudbrandinpoika ja Östen Gudbrandinpoika kapinoivat 1160-luvulla Maunu Erlinginpoikaa vastaan. ==Lähteet== Luokka:Norjan kuninkaalliset Luokka:1100-luvulla kuolleet
Corbitt

Corbitt on alun perin engaltilainen sukunimi. Se on muunnelma Corbett sukunimestä. Sukunimi kuuluu muun muassa seuraaville henkilöille: *Claude Corbitt (1915–1978), yhdysvaltalainen baseball pelaaja *Don Corbitt (1924–1993), yhdysvaltalainen amerikkalaisen jalkapallon pelaaja *Gregory Corbitt (s. 1971), australialainen maahockeyn pelaaja *Helen Corbitt (1906–1978), yhdysvaltalainen kokki ja keittokirjojen kirjoittaja *James Corbitt (1913–1950), englantilainen murhaaja *Michael J. Corbitt (1944–2004), yhdysvaltalainen poliisipäällikkö *Ted Corbitt (1919–2007), yhdysvaltalainen pitkän matkan juoksija
Natur & Kultur

Natur & Kultur (lyh. NOK) on ruotsalainen kirjankustantamo, joka on perustettu vuonna 1922. Se on erikoistunut tietokirjallisuuteen ja oppikirjoihin. ==Lähteet== ==Aiheesta muualla== * Kotisivut Luokka:Ruotsalaiset kirjankustantamot
Oslon yliopistollinen sairaala

Oslon yliopistollinen sairaala (, lyh. OUS) on Oslossa ja sen lähialueilla toimiva sairaalayhtymä, jolla on yli 20 000 työntekijää. Se perustettiin vuonna 2009 yhdistämällä Akerinin yliopistollinen sairaala, Rikshospitalet ja Ullevålin yliopistollinen sairaala. ==Kuvia== Ullevaal sykehus IMG 0176 rk 148680.JPG|Hallinnollinen päärakennus Ullevålissa Rikshospitalet 2006-06-29.JPG|Rikshospitalet Aker uni.sykehus Sinsen - Hovedinngang 2008 - IMG 7750.jpg|Akerin yksikkö ==Lähteet== ==Aiheesta muualla== yliopistollinen sairaala Luokka:Norjan sairaalat
Frank Nazar

Frank Nazar (s. 14. tammikuuta 2004 Detroit, Michigan, Yhdysvallat) on yhdysvaltalainen jääkiekkoilija. Nazar edustaa NHL-joukkue Chicago Blackhawksia. Hänen pelipaikkansa on keskushyökkääjä ja hän laukoo oikealta. Ennen NHL-uraansa Nazar pelasi Yhdysvaltain kehitysmaajoukkueessa ja Michiganin yliopiston joukkueessa. Chicago Blackhawks varasi hänet ensimmäisellä kierroksella 13. varausvuorolla NHL:n vuoden 2022 varaustilaisuudessa. Nazar on pelannut kolme NHL:n runkosarjan ottelua. Näissä otteluissa hän on tehnyt yhden maalin. Kaikki uran tilastot päivitetty 25. toukokuuta 2024. Nazar kuului Yhdysvaltain joukkueeseen vuoden 2024 alle 20-vuotiaiden MM-kilpailuissa. Turnauksen seitsemässä ottelussa hän syötti kahdeksan maalia. == Lähteet == Luokka:Yhdysvaltalaiset jääkiekkoilijat Luokka:Chicago Blackhawksin pelaajat Luokka:Chicago Blackhawksin varaamat pelaajat Luokka:Vuonna 2004 syntyneet Luokka:Elävät henkilöt
Corbeau

Corbeau on ranskankielinen sukunimi. Sukunimi tulee ranskankielisestä sanasta , joka tarkoittaa korppia. Sukunimi kuuluu muun muassa seuraaville henkilöille: *André Corbeau (s. 1950), ranskalainen ammattipyöräilijä *Bert Corbeau (1894–1942), kanadalainen jääkiekkopuolustaja *Caspar Corbeau (s. 2001), hollantilais-yhdysvaltalainen uimari *Con Corbeau (1885–1920), kanadalainen jääkiekkopuolustaja == Lähteet ==